# data[].attributes.headline
Εννοιολογική προσέγγιση της γνωστικής παρουσίας

# data[].attributes.subject
Εννοιολογική προσέγγιση της γνωστικής παρουσίας

# data[].attributes.body
Η Γνωστική Παρουσία, αφορά την ικανότητα των συμμετεχόντων να
κατανοούν τη νέα γνώση, μέσω της αλληλεπιδραστικής διερεύνησης που βιώνουν στο εξ αποστάσεως συνεργατικό περιβάλλον (Garrison et al., 2001).
Η συγκεκριμένη Παρουσία, διαπιστώνεται και αξιολογείται από το περιεχόμενο των μηνυμάτων, τις ιδέες, τα επιχειρήματα και τις απόψεις των μελών της συνεργατικής κοινότητας και αντικατοπτρίζει την ικανότητα τους να κατασκευάσουν και να επιβεβαιώσουν μία έννοια, μέσω ενός συνεχούς προβληματισμού και διαλόγου.

# data[].attributes.headline
Η γνωστική παρουσία έχει 4 φάσεις

# data[].attributes.subject
Η γνωστική παρουσία έχει 4 φάσεις

# data[].attributes.body
Κατά Garrison et al., 2001 όπ. αναφ. στο Νιάρη & Μανούσου, 2010
Ενεργοποίηση (triggering) Εισαγωγική φάση καθορισμού του θέματος μελέτης ή του προβλήματος για διερεύνηση.

Διερεύνηση (exploration) Διερεύνηση του θέματος, ατομικά και ομαδικά, ανταλλαγή πληροφοριών και απόψεων.

Ολοκλήρωση (integration) Σύνθεση νέας γνώσης μέσα από το διάλογο, τα επιχειρήματα και τη διαμοίραση του υλικού.

Επίλυση (resolution)
Εφαρμογή των γνώσεων και των ιδεών για την επίλυση ενός άλλου προβλήματος.

# data[].attributes.headline
Γνωστική παρουσία - κριτική σκέψη - προβληματισμός

# data[].attributes.subject
Γνωστική παρουσία - κριτική σκέψη - προβληματισμός

# data[].attributes.body
Η γνωστική παρουσία είναι βασικό στοιχείο για την κριτική σκέψη, η οποία για πολλούς ερευνητές αποτελεί την πεμπτουσία της τριτοβάθμιας εκπαίδευσης. (Garrison et al., 2000). Πρόκειται για ένα ζωτικό στοιχείο για την ανάπτυξη κριτικού στοχασμού, ο οποίος συνιστά μέσο αλλά και σημαντικότατο μαθησιακό στόχο στην τριτοβάθμια εκπαίδευση (Garrison, Anderson & Archer, 2000:89 όπ. αναφ. στο Μαυροειδής, Γκιόσος και Κοτσούμπα, 2014). Σχετίζεται, λοιπόν με τη διερευνητική εκπαιδευτική διαδικασία, η οποία έχει στόχο την κατανόηση και επίλυση ενός θέματος προβλήματος που τέθηκε από τον εκπαιδευτή (Garrison & Cleveland-Innes, 2005). Η γνωστική παρουσία, το κατά πόσο δηλαδή οι συμμετέχοντες σε μία κοινότητα αναζήτησης μπορούν να κατασκευάζουν γνώση μέσω της διαρκούς επικοινωνίας, δεν είναι εύκολο να επιτευχθεί, ωστόσο αυτή αποκτά ιδιαίτερη σημασία και εμφανίζει επίσης ιδιαίτερη δυσκολία όταν το μέσο επικοινωνίας αλλάζει (Garrison et al. 2000 όπ. αναφ. στο Μαυροειδής, Γκιόσος και Κοτσούμπα, 2014).

# data[].attributes.headline
Κοινότητα Διερεύνησης

# data[].attributes.subject
Κοινότητα Διερεύνησης

# data[].attributes.body
Ως Κοινότητα Διερεύνησης ορίζεται μία ομάδα διδασκομένων, στο περιβάλλον της οποίας αναπτύσσεται η γνώση, με την ανάπτυξη τεχνικών επίλυσης προβλημάτων, που προκύπτουν από διαδικασίες συνεργατικής διερεύνησης, επιχειρηματολογίας, απελευθέρωσης και πρόκλησης μεταξύ των συμμετεχόντων (Davey, 2005) με σκοπό μέσω της αλληλεπίδρασης των μελών, να υποστηριχθεί η εποικοδομητική μάθηση σε online περιβάλλοντα (Garrison et al., 2000).

# data[].attributes.headline
Παρουσίες Κοινότητας Διερεύνησης

# data[].attributes.subject
Παρουσίες Κοινότητας Διερεύνησης

# data[].attributes.body
Στην εκπαίδευση από απόσταση το μοντέλο των κοινοτήτων αναζήτησης μεταξύ διδασκόντων και μαθητών θεωρεί ότι η μάθηση προκύπτει μέσα στην κοινότητα μέσω της αλληλεπίδρασης τριών βασικών στοιχείων και, συγκεκριμένα,
1). της κοινωνικής παρουσίας (social presence),
2). της γνωστικής παρουσίας (cognitive presence) και
3). της διδακτικής παρουσίας (teaching presence)
(Garrison, Anderson, & Archer, 2000)